CELEX: 52021PC0248
Language: hr
Date: 2021-05-19
Title: Prijedlog UREDBE VIJEĆA o raspodjeli ribolovnih mogućnosti predviđenih Protokolom o provedbi (za razdoblje 2021.–2026.) Sporazuma o partnerstvu u ribarstvu između Gabonske Republike i Europske zajednice

EUROPSKA KOMISIJA
            Bruxelles, 19.5.2021.
            COM(2021) 248 final
            2021/0128(NLE)
            Prijedlog
            UREDBE VIJEĆA 
            o raspodjeli ribolovnih mogućnosti predviđenih Protokolom o provedbi (za razdoblje 2021.–2026.) Sporazuma o partnerstvu u ribarstvu između Gabonske Republike i Europske zajednice
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               
                  Sporazum o partnerstvu u ribarstvu (FPA) između Gabonske Republike i Europske zajednice potpisan je 4. lipnja 2007., a na snagu je stupio 11. lipnja 2007. na razdoblje od šest godina. Sporazum se prešutno produljuje i još je na snazi. Prethodni trogodišnji protokol o provedbi FPA-a počeo se primjenjivati 24. srpnja 2013. i prestao je važiti 23. srpnja 2016.
               
               
                  Na temelju odgovarajućih pregovaračkih smjernica
                     1
                   Komisija je provela pregovore s vladom Gabonske Republike (dalje u tekstu „Gabon”) radi sklapanja, u ime Unije, novog protokola o provedbi FPA-a (za razdoblje 2021.–2026.). Pregovarači su po okončanju pregovora 10. veljače 2021. parafirali protokol. Novi protokol obuhvaća razdoblje od pet godina od datuma početka privremene primjene utvrđenog u članku 24., to jest od datuma na koji su ga stranke potpisale.
               
               
                  Cilj je ovog Prijedloga odobravanje potpisivanja protokola o provedbi. 
               
            
            
               •Dosljednost s postojećim odredbama politike u tom području
            
            
               Glavni je cilj novog protokola osigurati ažurirani okvir uzimajući u obzir prioritete reformirane zajedničke ribarstvene politike i njezine vanjske dimenzije, s ciljem nastavka i jačanja strateškog partnerstva u ribarstvu između Europske unije i Gabonske Republike.
            
            
               Cilj je protokola dodijeliti ribolovne mogućnosti plovilima Unije u gabonskoj ribolovnoj zoni u skladu s najboljim raspoloživim znanstvenim savjetima te rezolucijama i preporukama Međunarodne komisije za očuvanje atlantskih tuna (ICCAT), u granicama raspoloživog viška. Komisija se među ostalim oslonila na rezultate evaluacije prethodnog protokola (za razdoblje 2013.–2016.) i preliminarne evaluacije mogućnosti sklapanja novog protokola. Obje evaluacije proveli su vanjski stručnjaci. Cilj je i poboljšati suradnju između Europske unije i Gabonske Republike radi promicanja održive ribarstvene politike i odgovornog iskorištavanja ribolovnih resursa u gabonskoj ribolovnoj zoni i u Atlantskom oceanu, u interesu obiju stranaka. Osim toga, ta će suradnja doprinijeti i promicanju dostojanstvenih radnih uvjeta u obavljanju ribolovnih aktivnosti.
            
            
               Novim se protokolom predviđaju ribolovne mogućnosti u sljedećim kategorijama:
            
            
               —
                     27 tunolovaca plivaričara,
            
            
               —
                     6 tunolovaca s ribarskim štapovima,
            
            
               —
                     pomoćna plovila u skladu s relevantnim rezolucijama ICCAT-a i ograničenjima utvrđenima gabonskim zakonodavstvom, 
            
            
               — 
                     4 koćarice u kontekstu mogućeg dubokomorskog ribolova rakova, koje tek treba odobriti na temelju rezultata istraživačkog ribolova.
            
            
               •Dosljednost u odnosu na druge politike Unije
            
            
               
                  Pregovori o novom Protokolu o provedbi Sporazuma o partnerstvu u održivom ribarstvu s Gabonom vode se u okviru vanjskog djelovanja Unije prema afričkim, karipskim i pacifičkim državama (AKP), posebno uzimajući u obzir ciljeve Unije u pogledu poštovanja demokratskih načela i ljudskih prava.
               
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               
                  Pravna osnova jest članak 43. stavak 3. Ugovora o funkcioniranju Europske unije, kojim je utvrđeno da Vijeće, na prijedlog Komisije, donosi odluku o raspodjeli ribolovnih mogućnosti. 
               
            
         
         
            
               •Supsidijarnost (za neisključivu nadležnost)
            
            
               Prijedlog je u isključivoj nadležnosti Unije.
            
            
               •Proporcionalnost
            
            
               Prijedlog je proporcionalan cilju uspostave okvira za zakonsko, okolišno, gospodarsko i društveno upravljanje ribolovnim aktivnostima koje provode plovila Unije u vodama trećih zemalja, kako je utvrđen člankom 31. Uredbe o zajedničkoj ribarstvenoj politici. Prijedlog je u skladu s tim odredbama i s odredbama o financijskoj pomoći trećim zemljama utvrđenima u članku 32. te uredbe.
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA
            
            
               •Ex post evaluacije/provjere primjerenosti postojećeg zakonodavstva
            
            
               Komisija je u 2015. provela ex post evaluaciju protokola za razdoblje 2013.–2016. uz FPA s Gabonom i ex ante evaluaciju moguće obnove protokola.
            
            
               U evaluaciji je zaključeno da je ribarstveni sektor Unije iznimno zainteresiran za ribolov u Gabonu te da je obnova protokola u interesu obiju stranaka. Osim toga, obnavljanjem protokola doprinijelo bi se jačanju praćenja, kontrole i nadzora te boljem upravljanju ribarstvom u regiji.
            
            
               Za Uniju je važno očuvati instrument koji omogućuje blisku sektorsku suradnju s glavnim akterom u upravljanju oceanima na podregionalnoj razini zbog opsega ribolovnog područja pod njegovom jurisdikcijom. Jačanje odnosa s Gabonom korisno je i za sklapanje savezništava u okviru ICCAT-a. Osim toga, za flotu Unije to znači vraćanje pristupa važnom ribolovnom području radi primjene strategija izlova u skladu s višegodišnjim međunarodnim pravnim okvirom. Nadalje, budući da se Libreville nalazi u središtu područja velikog iskorištavanja resursa, može postati iskrcajna luka, što doprinosi opravdanosti predviđenog novog protokola, za ribarstvo Unije i za partnersku zemlju. Cilj je gabonskih vlasti održavati odnose s Unijom radi jačanja upravljanja oceanima, primiti posebnu sektorsku potporu za višegodišnje mogućnosti financiranja te pokrenuti industrijalizaciju prerađivačkog sektora u okviru aktivnosti plovila kao dio diversifikacije gospodarstva.
            
            
               •Savjetovanja s dionicima
            
            
               
                  U okviru evaluacije provedeno je savjetovanje s državama članicama, predstavnicima industrije, međunarodnim organizacijama civilnog društva te tijelima nadležnima za ribarstvo i civilnim društvom Gabona. Održana su savjetovanja i u okviru Savjetodavnog vijeća za otvoreno more.
               
            
            
               •Prikupljanje i primjena stručnog znanja
            
            
               
                  U skladu s člankom 31. stavkom 10. Uredbe o zajedničkoj ribarstvenoj politici Komisija je ex ante i ex post evaluaciju povjerila neovisnom konzultantu.
               
            
            
               4.UTJECAJ NA PRORAČUN
            
            
               
                  Nacrt Uredbe nema utjecaj na proračun Unije.
               
            
            
               5.DRUGI ELEMENTI
            
            
               •Planovi provedbe i mehanizmi praćenja, evaluacije i izvješćivanja
            
            
               
                  Ovaj se postupak pokreće istodobno s postupcima povezanima s Odlukom Vijeća o potpisivanju, u ime Unije, i privremenoj primjeni Protokola o provedbi Sporazuma o partnerstvu u održivom ribarstvu između Gabonske Republike i Europske zajednice i s Odlukom Vijeća o njegovu sklapanju. Ova Uredba počinje se primjenjivati čim ribolovne aktivnosti u okviru Protokola budu moguće, to jest na datum početka njegove privremene primjene.
               
            
            
               2021/0128 (NLE)
            
            
               Prijedlog
            
         
         
            
               UREDBE VIJEĆA
            
            
               o raspodjeli ribolovnih mogućnosti predviđenih Protokolom o provedbi (za razdoblje 2021.–2026.) Sporazuma o partnerstvu u ribarstvu između Gabonske Republike i Europske zajednice
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 43. stavak 3.,
            
            
               uzimajući u obzir prijedlog Europske komisije,
            
            
               budući da:
            
            
               (1)Sporazum o partnerstvu u ribarstvu između Gabonske Republike i Europske zajednice
                  2
                (dalje u tekstu „Sporazum”), odobren Uredbom Vijeća (EZ) br. 450/2007
                  3
               , stupio je na snagu 11. lipnja 2007. Važeći Protokol, kojim se utvrđuju ribolovne mogućnosti i financijski doprinos predviđeni Sporazumom, prestao je važiti 23. srpnja 2016.
            
            
               (2)Komisija je u ime Unije u pregovorima dogovorila novi protokol za petogodišnje razdoblje (dalje u tekstu „Protokol”).
            
            
               (3)Nakon završetka pregovora Protokol je parafiran 10. veljače 2021.
            
            
               (4)Vijeće je [unijeti datum] donijelo Odluku (EU) 2021/..
                  4
                o potpisivanju i privremenoj primjeni novog Protokola, podložno njegovu kasnijem sklapanju. 
            
            
               (5)Ribolovne mogućnosti predviđene u Protokolu trebalo bi raspodijeliti među državama članicama za cjelokupno razdoblje primjene Protokola.
            
            
               (6)Ova bi Uredba trebala stupiti na snagu što prije s obzirom na gospodarsku važnost ribolovnih aktivnosti Unije u gabonskoj ribolovnoj zoni i potrebu za time da prekid takvih aktivnosti bude što kraći.
            
            
               (7)Protokol će se privremeno primjenjivati od datuma njegova potpisivanja kako bi se omogućile ribolovne aktivnosti plovila Unije. Stoga bi se ova Uredba trebala primjenjivati od istog datuma,
            
            
               DONIJELO JE OVU UREDBU:
            
            
               Članak 1.
            
            
               Ribolovne mogućnosti utvrđene Protokolom o provedbi (za razdoblje 2021.–20216.) Sporazuma o partnerstvu u održivom ribarstvu između Gabonske Republike i Europske zajednice (dalje u tekstu „Protokol”) raspodjeljuju se među državama članicama kako slijedi:
            
            
               (a)tunolovci plivaričari:
            
            
               Španjolska:
                     [15]
                     plovila
            
            
               Francuska:
                     [12]
                     plovila;
            
            
               (b)tunolovci s ribarskim štapovima:
            
         
         
            
               Španjolska:
                     [5]
                     plovila
            
            
               Francuska:
                     [1]
                     plovilo;
            
            
               (c)koćarice:
            
            
               Španjolska:
                     [p.m.]
                     plovila
            
            
               xx:
                     [p.m.]
                     plovila.
            
            
               Članak 2.
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Primjenjuje se od datuma potpisivanja Protokola.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        Donesene na 3418. sastanku Vijeća za poljoprivredu i ribarstvo 22. listopada 2015.
               
               
                  
                     (2)
                  
                        Sporazum o partnerstvu u ribarstvu između Gabonske Republike i Europske zajednice (SL L 109, 26.4.2007., str. 3.).
               
               
                  
                     (3)
                  
                        Uredba Vijeća (EZ) br. 450/2007 od 16. travnja 2007. o sklapanju Sporazuma o partnerstvu u ribarstvu između Gabonske Republike i Europske zajednice (SL L 109, 26.4.2007., str. 1.).
               
               
                  
                     (4)
                  
                        Odluka Vijeća (EU) 2021/… od … 2021. o … (SL C […], […], str. […]).